# KAE Ligako 2019ko denboraldia

KAE Ligako 2019ko denboraldia KAE Liga arraun lehiaketaren hamalaugarren denboraldia izan zen. Lehen mailako txapelketa ekainaren 15ean hasi zen Pasaian eta abuztuaren 24an bukatu zen Bilbo hiriko uretan; bigarren mailako denboraldiari, aldiz, Erandion eta egun bat beranduago ekin zitzaion, ekainaren 16an, eta Colindresko itsasoan amaitu zen abuztuaren 24an.
Denboraldi honetako txapeldun nagusia Zarautz Arraun Elkartea izan zen, KAE Ligako lehen postua eta lehen mailara bueltatzeko txartela lortu baitzituen. Guztira, 184 puntu eta 8 bandera eskuratu zituzten zarauztarrek, tartean ZAEk antolatutako ikurrina. Igoera play-offean, aldiz, bigarren izan ziren, lehena izan zen Galiziako Aresen puntu berekin: 9. Play-offa jokatu zuen KAE Ligako bigarren elkartea Deustu Arraun Taldea izan zen. 2019ko denboraldian 2. postua eta 171 puntu lortu zituen; dena den, hurrengo denboraldian bilbotarrek ez dute TKE Ligan arraun egiteko aukera izango, kanporaketan hirugarren izan baitziren. Ohorezko txanda, bestalde, Getariak eta Donostiarraren bigarren traineruak osatu zuten. Azkenik, banderen banaketa zabalagoa izan zen; Zarautzek 8 bandera eraman zituen etxera, Deustu-Bilbok eta Getariak hiruna, Donostiarra Bk 2 eta San Juanek bakarra.
Sailkapenaren beheko aldean, bestetik, Santoñak (57 puntu) eta, zortzina estropadetan azkenak izan ondoren, Lapurdi eta Hibaika elkarteek (hurrenez hurren, 36 eta 29 puntu) maila galdu zuten. Errenteriarrak azkenak izan ziren eta zuzenean jaitsi ziren KAE Ligako bigarren mailara; kantabriarrek eta lapurtarrek, aldiz, ezin izan zioten jaitsiera play-offean Getxo Arraun Elkarteari eutsi, eta bigarren eta hirugarren izan ziren.
Bigarren mailari dagokionez, Orioren bigarren ontzia irabazle izan zen eta hurrengo denboraldian aurreneko mailan arituko da hirugarren izan zen eta kanporaketan garaile izan zen Getxorekin batera.

## Lehenengo maila
### Sailkapena

$^1$ Estropaden 28.1 kodearen arabera, epaileak Santoña elkartea kanporatu zuen.

#### Jaitsiera/Igoera play-offa
## Bigarren maila
### Estropadak

$^1$ Nahiz eta larunbateko jardunaldian Castreña eta igandekoan Getxo ontzi azkarrenak izan ziren, XXXVIII. Noble Villa de Portugalete Bandera Oriora joan zen; bi egunetako denborak batuz, oriotarrena traineru bizkorrena izan zen.

### Sailkapena

$^1$ Nahiz eta larunbateko jardunaldian Castreña eta igandekoan Getxo ontzi azkarrenak izan ziren, XXXVIII. Noble Villa de Portugalete Bandera Oriora joan zen; bi egunetako denborak batuz, oriotarrena traineru bizkorrena izan zen. $^2$ Actividades Náuticas Castro elkartea kanporatua izan zen helmugara zegokion kaletik ez sartzeagatik.

## Erreferentziak

* ↑ "Egutegia". Kantauriko Arraun Elkartaren Liga. 2019.06.10
* ↑ "Elkarteak". Kantauriko Arraun Elkartaren Liga. 2019.06.10
* 1 2 "Emaitzak". Kantauriko Arraun Elkartaren Liga. 2020.06.07
* ↑ "XLII Villa de Bilbao-Emaitzak". Kantauriko Arraun Elkartaren Liga. 2019.08.26
* 1 2 "Oriok denboraldiko hirugarren bandera lortu du Portugaleten". KAE Liga. 2019.07.15
* ↑ "ARC Challenge - XLVII Bandera Ciudad de Castro Urdiales Homenaje a Agustín Anglada Blanquet". Kantauriko Arraun Elkartaren Liga. 2019.08.17

## Ikus, gainera

* KAE Liga
* TKE Ligako 2019ko denboraldia
* GT Ligako 2019ko denboraldia

## Kanpo estekak

* KAE Ligaren webgunea
* Datuak: Q65216941